2018 | 09 | 30

Röszke Község Önkormányzata

Sajtóközlemény

„A Röszkei Tornacsarnok energetikai célú fejlesztése”

**Röszke Község Önkormányzata „**„**A Röszkei Tornacsarnok energetikai célú fejlesztése” című és TOP-3.2.1-15-CS1-2016-00021 azonosító számú projekt finanszírozására, az Európai Regionális Fejlesztési Alapból és hazai központi költségvetési előirányzatból 23 776 115 forint vissza nem térítendő támogatást kapott.**

A Röszkei Orbán Dénes Általános Iskola Tornacsarnok épületének energetikai fejlesztése 2018. szeptemberében készült el, mely beruházás a Terület- és Településfejlesztési Operatív Program (TOP) keretein belül valósulhatott meg.

A projekt műszaki tartalmát tekintve, a régi elavult kazánok helyett korszerű kondenzációs kazánok biztosítják a hideg időben a hőenergiát és a használati melegvizet. Mindezeket egy heti programozású szabályzó működteti. A tetőre 48 db napelem kerül, melyek inverteren keresztül csatlakoznak a hálózathoz. Célul tűztük ki az intézmény primer energia fogyasztásának csökkentését. A projekt megvalósulásával a fűtésre fordított energia lényegesen csökken, az épület az FF kategóriából a DD kategóriába került. A villamos energia közel 70%-át az intézmény saját maga fedezi, a napelemes rendszernek köszönhetően.

A beruházás költsége több mint 23 millió forintot tett ki, ez száz százalékban pályázati forrásból finanszírozott összeget jelent.

A „zöld” fejlesztésnek egyben üzenete is van a lakosság számára, hogy érdemes a megújuló energiaforrások hasznosításában gondolkodni. A projekt egyfajta szemléletváltáshoz is vezethet. Elmondható, hogy ezen energetikai fejlesztés az épület teljes körű felújításának utolsó fázisa volt. A korábbi években egyéb pályázati forrásokból és önkormányzati önerő biztosítása mellet kezdődhetett a megújulás, azonban jelen fejlesztés eredményeképpen teljes körűvé vált az épület korszerűsítése.

A projekt megvalósítási helye: Röszkei Tornacsarnok Épülete (HRSZ 880/1/A)

6758 Röszke, Felszabadulás u. 95.

Kivitelező: DOMI Épületgépészeti Kft. (6728 Szeged, Kereskedő köz 4.)

Projekt azonosító száma: TOP-3.2.1-15-CS1-2016-00021

Vissza nem térítendő támogatás összege: **23 776 115** Ft.